MUNICIPIUL CRAIOVA
CONSILIUL LOCAL AL MUNICIPIULUI CRAIOVA

HOTĂRÂREA NR.426
  Consiliul Local al Municipiului Craiova, întrunit în şedinţa extrordinară din data de 15.11.2010; 

  Având în vedere raportul nr.155832/2010 al Direcţiei Economico – Financiare, prin care se propune modificarea Hotărârii Consiliului Local al Municipiului Craiova nr.334/2010 referitoare la încheierea, de către MUNICIPIUL CRAIOVA cu HYPO INVESTMENTBANK AG a contractului de împrumut bancar, pentru finanţare rambursabilă externă de 11.676.010 Euro, pentru o perioadă de 20 de ani, în vederea asigurării finanţării obiectivului de investiţii de interes public local din municipiul Craiova „Centrul Multifuncţional Craiova – Pavilion Central”;
 În conformitate cu prevederile Legii nr.273/2006 privind finanţele publice locale, Legii nr.109/2008 pentru aprobarea Ordonanţei de Urgenţă a Guvernului nr.64/2007 privind datoria publică, cu modificările şi completările ulterioare şi Hotărârii Guvernului nr.9/2007 privind constituirea, componenţa şi funcţionarea Comisiei de avizare a împrumuturilor locale; 

 În temeiul art.36 alin.2 lit.b coroborat cu alin.4 lit.b, art.45 alin.2 lit.b şi art.61 alin.2 din Legea nr.215/2001, republicată, privind administraţia publică locală;
                                                   hotărĂŞte:
Art.1. Se aprobă modificarea Hotărârii Consiliului Local al Municipiului Craiova nr.334/2010, în sensul înlocuirii denumirii băncii HYPO INVESTMENTBANK AG, cu denumirea HYPO NOE Gruppe Bank AG. 
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară, Direcţia Juridică, Asistenţă de Specialitate şi Contencios Administrativ, Direcţia Proiecte, Programe de Dezvoltare, Tehnică şi Investiţii şi HYPO NOE Gruppe Bank AG vor aduce la îndeplinire prevederile prezentei hotărâri.

